**Zapisnik**

**s 23. sjednice Školskog odbora Osnovne škole Jasenovac**

**održane 19. listopada 2015. s početkom u 14,00 sati**

Nazočni: Vera Mađerić, predsjednica Školskog odbora, Jelena Cicak, član, Ana-Marija Milović, član, Slavica Šepović, član, Branko Šepović, ravnatelj i Tihana Latin - zapisničar

Nenazočni: Zoran Prpić ( nije opravdao izostanak)

Jednoglasno je prihvaćen zapisnik s 22. sjednice .
Predsjednica je utvrdila da postoji kvorum i za današnju sjednicu predložila slijedeći dnevni red.

Dnevni red:

1. Usvajanje Etičkog kodeksa neposrednih nositelja odgojno-obrazovne djelatnosti
2. Usvajanje Pravilnika o Kućnom redu i Plana nabave za 2016.g.
3. Suglasnost za zasnivanje radnog odnosa
4. Razno

Dnevni red za 23. sjednicu jednoglasno je prihvaćen

**Ad. 1.) i Ad. 2.)** Ravnatelj je informirao članove Školskog odbora o Etičkom kodeksu neposrednih nositelja odgojno-obrazovne djelatnosti i Pravilniku o Kućnom redu o kojima se prethodno raspravljalo na sjednicama Učiteljskog vijeća, Vijeća roditelja i Vijeća učenika, te predložio njihovo usvajanje. Pitanja nije bilo i Etički kodeks neposrednih nositelja odgojno-obrazovne djelatnosti i Pravilnik o Kućnom redu jednoglasno su usvojeni. Plan nabave za 2016.g. usvojen je jednoglasno.

**Ad. 3.)** Ravnatelj upoznaje članove Školskog odbora sa raspisanim natječajima za engleski jezik, njemački jezik, tjelesnu i zdravstvenu kulturu te tajnika škole. Za engleski jezik predlaže Aleksandru Gaić jer je dala otkaz u drugoj školi kako bi došla raditi u našu, svi prijavljeni kandidati koji ispunjavaju uvjete su kontaktirani te svi od njih su zaposleni. Prijedlog dan na raspravu. Pitanja nije bilo i prijedlog je jednoglasno usvojen.

Za njemački jezik javila se samo Štefica Blažević. Prijedlog je jednoglasno usvojen do 5 mjeseci jer Štefica Blažević nije stručna osoba za njemački jezik.

Za tjelesnu i zdravstvenu kulturu stiglo je 10 zamolbi, ali s obzirom da je Sanja Radić s našeg područja ravnatelj predlaže nju. Svi su se jednoglasno složili.

Za tajnika škole javilo se 24 osobe, ravnatelj objasnio izmjene Zakona o odgoju i obrazovanju u osnovnoj i srednjoj školi o uvjetima za natječaj za tajnika škole, te uvjete zadovoljavaju 4 kandidata od kojih ravnatelj predlaže Vedrana Kosijera magistra prava. Prijedlog dan na raspravu. Postavljena su pitanja dali je bilo razgovora s ostalim kandidatima i zašto Vedran Kosijer, na što ravnatelj odgovara da su obavljeni razgovori s tri kandidata i svi su svjesni situacije da mjesta ima smo za jednog, a Vedran Kosijer zato što je diplomirani pravnik koji je odstažirao u Centru za socijalnu skrb od kojih je dobio izvrsne preporuke. Prijedlog dan na glasovanje i jednoglasno usvojen.

Ravnatelj traži suglasnost za zapošljavanje Melanije Milović na radno mjesto knjižničarke do 60 dana ili do završetka natječajnog postupka. Prijedlog jednoglasno prihvaćen.

**Ad. 4.)** Svi članovi su dobili prijedlog ugovora o korištenju sportske dvorane koji ostaje isti kao i prošle godine, samo izmijenjen termin korištenja. Prijedlog ide u županiju na odobrenje te tek kada stigne odobrenje postaje pravovaljan. Prijedlog ugovora jednoglasno prihvaćen.

Ravnatelj obavijestio članove da će se ići u dogovoru sa županijom u rekonstrukciju krova i fasade Osnovne škole, a što se tiče radova na Područnoj školi pošto je njihova vrijednost mala ići će se sa zajedničkim projektom kroz fondove EU.

Drugih pitanja i prijedloga nije bilo.

Sjednica završila u 14,20 sati.

Zapisničar: Predsjednica Školskog odbora:

Tihana Latin Vera Mađerić